CELEX: C2007/183/05
Language: hu
Date: 2007-08-04 00:00:00
Title: C-173/05. sz. ügy: A Bíróság (második tanács) 2007. június 21-i ítélete – Az Európai Közösségek Bizottsága kontra Olasz Köztársaság (Tagállami kötelezettségszegés – EK 23. cikk, EK 25. cikk, EK 133. cikk – Az EGK és Algéria közötti együttműködési megállapodás – A Szicília tartományban megépített gázvezetékeket terhelő környezetvédelmi adó – A vámmal azonos hatású díj)

4.8.2007   
            
            
               HU
            
            
               Az Európai Unió Hivatalos Lapja
            
            
               C 183/4
            
         A Bíróság (második tanács) 2007. június 21-i ítélete – Az Európai Közösségek Bizottsága kontra Olasz Köztársaság
   (C-173/05. sz. ügy) (1)
   
   (Tagállami kötelezettségszegés - EK 23. cikk, EK 25. cikk, EK 133. cikk - Az EGK és Algéria közötti együttműködési megállapodás - A Szicília tartományban megépített gázvezetékeket terhelő környezetvédelmi adó - A vámmal azonos hatású díj)
   (2007/C 183/05)
   Az eljárás nyelve: olasz
   Felek
   
      Felperes: az Európai Közösségek Bizottsága (képviselők: E. Traversa és J. Hottiaux meghatalmazottak)
   
      Alperes: Olasz Köztársaság (képviselők: I. M. Braguglia meghatalmazott és A. Cingolo ügyvéd)
   Tárgy
   Tagállami kötelezettségszegés – Az EK 23., 25., 26. és 133. cikkek, valamint a az 1978. szeptember 26-i 2210/78/EGK tanácsi rendelettel (HL L 263., 1978.9.27.) jóváhagyott, 1976. április 26-án megkötött, az Európai Gazdasági Közösség és az Algériai Demokratikus és Népi Köztársaság közötti együttműködési megállapodás 4. és 9. cikkének megsértése – Szicília tartomány területén található gázvezetékeket sújtó környezetvédelmi adót („tributo ambientale”) előíró nemzeti jogszabály.
   Rendelkező rész
   
               1)
            
            
               Az Olasz Köztársaság – mivel az Algériából származó metánt sújtó környezetvédelmi adót vetett ki – nem teljesítette az EK 23., EK 25., EK 26. és EK 133. cikkből, valamint az Algírban 1976. április 26-án megkötött, és az 1978. szeptember 26-i 2210/78/EGK tanácsi rendelettel jóváhagyott, az Európai Gazdasági Közösség és az Algériai Demokratikus és Népi Köztársaság közötti együttműködési megállapodás 4. és 9. cikkéből eredő kötelezettségeit.
            
         
               2)
            
            
               A Bíróság a keresetet ezt meghaladó részében elutasítja.
            
         
               3)
            
            
               A Bíróság az Olasz Köztársaságot kötelezi a költségek viselésére.
            
         
      (1)  HL C 155., 2005.6.25.